pythainlp/thai-wiki-dataset-v4 huggingface dataset:
เนินเขา 262

เนินเขา 262 หรือ สันเขา เมาท์ โอเมล (ระดับความสูง 262 เมตร (860 ฟุต)) เป็นพื้นที่สูงเหนือหมู่บ้าน Coudehard ในนอร์ม็องดี นั่นคือที่ตั้งของการสู้รบที่นองเลือกในช่วงสุดท้ายของยุทธการที่ฟาเลส์ในการทัพนอร์ม็องดีในช่วงสงครามโลกครั้งที่สอง ในปลายฤดูร้อน ค.ศ. 1944 กลุ่มขนาดใหญ่ของกองทัพเยอรมันสองกลุ่มได้ถูกโอบล้อมโดยฝ่ายสัมพันธมิตรใกล้กับเมืองฟาเลส์ สันเขา เมาท์ โอเมล ด้วยมุมมองบัญชาการของพื้นที่ เส้นทางของภูเขาลูกนี้คือเส้นทางหนีเพียงทางเดียวที่ยังเปิดโอกาสให้กับเยอรมันอยู่ กองกำลังโปแลนด์ได้เข้ายึดภูเขาทางตอนเหนือของสันเขา เมื่อวันที่ 19 สิงหาคมและยึดครองไว้ได้จนถึงช่วงเที่ยงของวันที่ 21 สิงหาคม แม้ว่าจะมีความพยายามอย่างแน่วแน่โดยหน่วยทหารเยอรมันในการเข้ายึดครองตำแหน่ง ซึ่งมีส่วนอย่างมากต่อชัยชนะของฝ่ายสัมพันธมิตร
ด้วยความสำเร็จของปฏิบัติการคอบราซึ่งทำให้ฝ่ายสัมพันธมิตรมีโอกาสในการริดรอนและทำลายกองทัพเยอรมันส่วนใหญ่ทางด้านตะวันตกของแม่น้ำแซน กองทัพบริติซ และแคนาดาได้รวมตัวกันในพื้นที่บริเวณรอบๆ เมืองฟาเลส์ ในการดักจับกองทัพเยอรมันที่ 7 และส่วนหนึ่งของกองทัพยานเกราะที่ 5 ในสิ่งที่เรียกว่า ฟาเลส์พ็อกเก็ต เมื่อวันที่ 20 สิงหาคม จอมพลไรช์ วัลเทอร์ โมเดิล ได้ออกคำสั่งให้ถอนกำลัง แต่ในช่วงเวลานี้ ฝ่ายสัมพันธมิตรได้ทำการปิดกั้นเส้นทางที่เขาจะผ่านไปเป็นที่เรียบร้อยแล้ว ในช่วงคืนของวันที่ 19 สิงหาคม สองกลุ่มรบของกองพลยานเกราะที่ 1 (พลตรี Stanisław Maczek) ได้ตั้งตัวอยู่ที่ปากทางของวงล้อมฟาเลส์จากบนและรอบๆ เหนือสุดของยอดเขาสองลูกของสันเขา เมาท์ โอเมล
เมื่อวันที่ 20 สิงหาคม ด้วยกองกำลังของเขาถูกโอบล้อม โมเดิลได้สั่งให้กองกำลังให้เข้าโจมตีตำแหน่งของโปแลนด์จากทั้งสองข้างของปากวงล้อม เยอรมันสามารถทำการแยกสันเขาและบังคับให้เปิดเส้นทางที่แคบๆ ด้วยขาดกำลังใจในการสู้รบเพื่อปิดเส้นทาง พวกโปแลนด์จึงได้ออกคำสั่งให้ทำการระดมยิงปืนใหญ่อย่างต่อเนื่องและแม่นยำเข้าใส่หน่วยทหารเยอรมันที่กำลังจะล่าถอยออกจากวงล้อม ทำให้มีผู้ได้รับบาดเจ็บและเสียชีวิตอย่างหนัก เยอรมันได้เปิดฉากการโจมตีอย่างดุเดือดตลอดทั้งวันของวันที่ 20 สิงหาคม ซึ่งสร้างความสูญเสียให้กับโปแลนด์บนเนินเขา 262 ด้วยกระสุนที่ร่อยหรอและการต่อสู้รบได้แค่เพียงมือเปล่าเท่านั้น ชาวโปแลนด์สามารถตั้งหลักบนสันเขาไว้ได้ ในวันต่อมา การโจมตีที่รุนแรงได้น้อยลงยังคงดำเนินต่อไปจนถึงเที่ยงวัน เมื่อความพยายามครั้งสุดท้ายของเยอรมันในการเข้ายึดครองตำแหน่งซึ่งได้พ่ายแพ้ในหนึ่งในส่วนสี่ของการปิดล้อม ทหารโปลแลนด์ได้ถูกช่วยเหลือโดยหน่วยทหารเกรนาเดียร์การ์ดแคนนาดาในเวลาไม่นานหลังตอนบ่าย จุดยืนของพวกเขาได้ทำให้มั่นใจได้แล้วว่า วงล้อมฟาเลส์ได้ถูกปิดอย่างสมบูรณ์ และการล่มสลายของตำแหน่งของเยอรมันในนอร์ม็องดี
วอลเลย์บอลหญิง ถ้วย ก. 2563

วอลเลย์บอลหญิง ถ้วย ก. 2563 หรือเป็นที่รู้จักกันในชื่อ วอลเลย์บอลซีเล็คทูน่า ประชาชนหญิง ถ้วย ก ชิงชนะเลิศแห่งประเทศไทย ประจำปี 2563 ตามชื่อของผู้สนับสนุนหลัก เป็นการแข่งขันวอลเลย์บอลหญิงชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี มีทีมเข้าร่วมด้วยกันทั้งสิ้น 5 ทีม กำหนดจัดแข่งขันขึ้นที่จังหวัดศรีสะเกษ ระหว่างวันที่ 13–17 สิงหาคม พ.ศ. 2563
อันดับการแข่งขัน.
<templatestyles src="Col-begin/styles.css"/>
ยุทธการที่แบร็สต์

ยุทธการที่แบร็สต์ เป็นการสู้รบบนแนวรบด้านตะวันตกในช่วงสงครามโลกครั้งที่สอง ส่วนหนึ่งของแผนการของฝ่ายสัมพันธมิตรในการบุกครองแผ่นดินใหญ่ทวีปยุโรป ได้เรียกร้องให้เข้ายึดท่าเรือที่ให้อำนวยสะดวก ในคำสั่งเพื่อให้ความมั่นใจว่าจะสามารถส่งมอบวัสดุสงครามจำนวนมหาศาลที่จำเป็นในการซับพลายต่อกองทัพฝ่ายสัมพันธมิตรที่กำลังเข้ารุกได้ทันเวลา ได้มีการคาดการณ์ว่า 37 กองพลของฝ่ายสัมพันธมิตรที่อยู่ในทวีปยุโรปในเดือนกันยายน ค.ศ. 1944 จะต้องใช้ซับพลายจำนวน 26,000 ตันในแต่ละวัน ท่าเรือหลักที่กองทัพฝ่ายสัมพันธมิตรได้คาดหวังที่จะเข้ายึดครองและพวกเขาจะสามารถใช้งานได้คือเมืองแบร็สต์ ทางด้านตะวันตกเฉียงเหนือของฝรั่งเศส
การล้อมลารอแชลของฝ่ายสัมพันธมิตร

การปิดล้อมของฝ่ายสัมพันธมิตรที่ลารอแชล เกิดขึ้นในช่วงสงครามโลกครั้งที่สอง ในปี ค.ศ. 1944-45 เมื่อกองทหารของฝ่ายสัมพันธมิตรได้บุกครองฝรั่งเศส ลารอแชลเป็นฐานทัพเรือที่สำคัญของเยอรมันบนมหาสมุทรแอตแลนติกสำหรับเรือผิวน้ำและเรือดำน้ำ จากการทัพของเรืออูได้ถูกเปิดฉากขึ้น 
ลารอแชลและท่าเรืออื่นๆ เช่น โรยัน และแซ็ง-นาแซร์ กลายเป็นแอตแลนติกพ็อกเก็ต ซึ่งยังอยู่ภายใต้การยึดครองของเยอรมัน ซึ่งได้ถูกอ้อมโดยแรงผลักดันหลักของการบุกครองของฝ่ายสัมพันธมิตร เช่นเดียวกับดันเคิร์กบนทะเลตอนเหนือ เมืองแห่งนี้ได้รับการปลดปล่อยเมื่อสงครามใกล้จะสิ้นสุดลง เก้าเดือนหลังจากกรุงปารีสได้รับการปลดปล่อย ภายหลังจากที่เยอรมันได้ประกาศยอมจำนน เมื่อวันที่ 8 พฤษภาคม ค.ศ. 1945
วอลเลย์บอลชาย ถ้วย ก. 2563

วอลเลย์บอลชาย ถ้วย ก. 2563 หรือเป็นที่รู้จักกันในชื่อ วอลเลย์บอลซีเล็คทูน่า ประชาชนชาย ถ้วย ก ชิงชนะเลิศแห่งประเทศไทย ประจำปี 2563 ตามชื่อของผู้สนับสนุนหลัก เป็นการแข่งขันวอลเลย์บอลหญิงชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี มีทีมเข้าร่วมด้วยกันทั้งสิ้น 6 ทีม กำหนดจัดแข่งขันขึ้นที่จังหวัดศรีสะเกษ ระหว่างวันที่ 13–17 สิงหาคม พ.ศ. 2563
การแบ่งกลุ่ม.
การจับฉลากแบ่งกลุ่มโดยทีมแชมป์และรองแชมป์จะได้รับให้เป็นทีมวางของกลุ่มเอและบีตามลำดับ และอีก 4 ทีมที่เหลือได้ทำการจับฉลากเมื่อวันที่ 4 สิงหาคม พ.ศ. 2563 ณ โรงแรมโกลเด้น ทิวลิป ซอฟเฟอริน กรุงเทพ กรุงเทพมหานคร
อันดับการแข่งขัน.
<templatestyles src="Col-begin/styles.css"/>
บอมเบอร์แมนไลฟ์

บอมเบอร์แมนไลฟ์  เป็นวิดีโอเกมที่ดาวน์โหลดได้ สำหรับเอกซ์บอกซ์ไลฟ์อาร์เคด ที่ได้รับการพัฒนาโดยแบ็คโบนเอนเตอร์เทนเมนต์ โดย"บอมเบอร์แมนไลฟ์"เป็นเกมเวอร์ชันดั้งเดิมของเกมคลาสสิค "บอมเบอร์แมน" ซึ่งเป็นวิดีโอเกมแเขาวงกตสไตล์อาร์เคดที่พัฒนาโดยฮัดสันซอฟต์ ตัวเกมได้เปิดตัวในวันที่ 16 พฤษภาคม ค.ศ. 2007 และวางจำหน่ายในวันที่ 18 กรกฎาคม ค.ศ. 2007 ซึ่งเป็นเกมแรกในไตรภาคของเกม"บอมเบอร์แมน"ที่สามารถดาวน์โหลดได้ ตามมาด้วยเกม"บอมเบอร์แมนบลาสต์" และเกม"บอมเบอร์แมนอัลตรา" สำหรับวีแวร์ และเพลย์สเตชัน เน็ตเวิร์ก ตามลำดับ และตัวเกมวางจำหน่ายแบบกล่องเป็นส่วนหนึ่งของเอกซ์บอกซ์ไลฟ์อาร์เคดเกมแพ็ก ค.ศ. 2009
รูปแบบการเล่น.
ที่ใดก็ตามจากผู้เล่นสองถึงแปดคนที่แข่งขันในโหมดประจัญบานหรือทัวร์นาเมนต์ ทั้งสองแบบจะประกอบด้วยซีรีส์ของแต่ละยก ในโหมดทัวร์นาเมนต์ จำนวนยกจะถูกกำหนดไว้ที่การเริ่มต้น ในขณะที่โหมดประจัญบาน การเล่นจะดำเนินต่อไปจนกว่าผู้เล่นคนหนึ่งจะชนะถึงจำนวนที่กำหนด ในแต่ละยก ผู้เล่นจะอยู่ในแผนที่ และใช้คลังแสงของระเบิดเพื่อโจมตีกันและกันจนกว่าจะเหลือเพียงคนเดียว ผู้เล่นยังสามารถใช้ระเบิดเพื่อทำลายอิฐในแผนที่, เปิดเส้นทางใหม่ และอาจเผยให้เห็นพาวเวอร์อัป
การพัฒนา.
เนื้อหาที่ดาวน์โหลดได้.
ในวันที่ 29 สิงหาคม ค.ศ. 2007 บอมบ์-อัป แพ็ก 1 พร้อมให้ดาวน์โหลดในเอกซ์บอกซ์ไลฟ์มาร์เก็ตเพลส และในวันที่ 26 กันยายน ค.ศ. 2007 บอมบ์-อัป แพ็ก 2 พร้อมให้บริการ ส่วนวันที่ 26 ธันวาคม ค.ศ. 2007 บอมบ์-อัป แพ็ก 3 พร้อมใช้งาน
การตอบรับ.
เกมนี้ได้รับ 84 เปอร์เซนต์ในเว็บไซต์เมทาคริติก ส่วนเว็บไซต์เกมสปอตให้คะแนนที่ 7.5 เต็ม 10 โดยกล่าวว่า "เกม 10 ดอลลาร์นี้ (800 คะแนนไลฟ์) จะให้ผลตอบแทนมากมายสำหรับเงินของคุณ" และไอจีเอ็นให้คะแนนที่ 8.4 เต็ม 10 โดยกล่าวว่า "เกมนี้สนุกมาก, มีชีวิตชีวามากในแง่ของรูปแบบการเล่น และคุ้มกว่าราคาที่ขอ"
ภาคต่อ.
ภาคต่อได้รับการเปิดตัวโดยฮัดสันในชื่อ"" สำหรับระบบเอกซ์บอกซ์ไลฟ์อาร์เคดเมื่อวันที่ 8 ธันวาคม ค.ศ. 2010
ดาเลียร์ คูซยาเยฟ

ดาเลียร์ อัดยามอวิช คูซยาเยฟ (#เปลี่ยนทาง , , #เปลี่ยนทาง ; เกิดวันที่ 15 มกราคม ค.ศ. 1993) เป็นนักฟุตบอลชาวรัสเซียเชื้อสายตาตาร์ เขาเล่นในตำแหน่งกองกลางตัวกลางหรือตัวขวา สโมสรล่าสุดของเขาคือเซนิตเซนต์ปีเตอส์เบิร์ก
เขามีพี่ชายชื่อว่า รุสลัน คูซยาเยฟ เป็นนักฟุตบอล บิดาของเขา อัดยัม คูซยาเยฟ เคยเป็นนักฟุตบอลและผันตัวมาเป็นผู้ฝึกสอน ปู่ของเขา คาบีร์ คูซยาเยฟ เคยเป็นนักฟุตบอลของสโมสรฟตุบอลปามีร์ดูชานเบในโซเวียตเฟิสต์ลีกในช่วงคริสต์ทศวรรษ 1960
สโมสรอาชีพ.
เขาลงเล่นนัดแรกให้กับ Karelia Petrozavodsk ในเซคันด์ดิวิชันเมื่อวันที่ 23 กรกฎาคม ค.ศ. 2012 ในนัดที่พบกับสปาร์ตักคอสโตรมา ต่อมาเขาได้ลงเล่นนัดแรกในรัสเซียนพรีเมียร์ลีกให้กับเตเรกกรอซนีเมื่อวันที่ 15 พฤษภาคม ค.ศ. 2014 ในนัดที่พบกับรูบินคาซาน
ในนที่ 14 มิถุนายน ค.ศ. 2017 เขาเซ็นสัญญาสามปีกับเซนิตเซนต์ปีเตอส์เบิร์ก เขาลงเล่นนัดแรกให้กับเซนิตเมื่อวันที่ 16 กรกฎาคม ค.ศ. 2017 นัดนั้นเขาทำประตูแรกในนามสโมสรในการพบกับ SKA-Khabarovsk หลังจากที่ได้ลงเล่นในช่วงครึ่งหลังเพียง 7 นาที
ทีมชาติ.
เขาลงเล่นให้กับทีมชาติรัสเซียครั้งแรกเมื่อวันที่ 7 ตุลาคม ค.ศ. 2017 ในนัดกระชับมิตรที่พบกับเกาหลีใต้
ในวันที่ 11 พฤษภาคม ค.ศ. 2018 เขามีชื่อติดทีมชาติชุดเบื้องต้นสำหรับการแข่งขันฟุตบอลโลก 2018 ต่อมาในวันที่ 3 มิถุนายน ค.ศ. 2018 เขายังคงอยู่ในทีมชาติชุดสุดท้าย เขาลงเล่นเป็นตัวสำรองในครึ่งหลังในทุกนัดของรอบแบ่งกลุ่ม และได้ลงเล่นเป็นตัวจริงในรอบ 16 ทีมสุดท้ายที่พบกับสเปนและรอบก่อนรองชนะเลิศที่พบกับโครเอเชีย
เขาทำประตูแรกในนามทีมชาติเมื่อวันที่ 19 พฤศจิกายน ค.ศ. 2019 ในฟุตบอลชิงแชมป์แห่งชาติยุโรป 2020 รอบคัดเลือก นัดที่พบกับซานมารีโน
ยูกิ อิตาโนะ

ยูกิ อิตาโนะ (อักษรโรมัน: Yuuki Itano; ชื่อเล่น: ยุตชิ; 14 มิถุนายน ค.ศ. 1992 –) เป็นอดีตนางเอกเอวีที่มีชื่อเสียงของประเทศญี่ปุ่น เธอเกิดที่จังหวัดคานางาวะ และเป็นสมาชิกของบีไซต์โปรโมชัน
ประวัติ.
เธอได้รับการเปิดตัวในนิตยสารกราเวียร์ในเดือนตุลาคม ค.ศ. 2012 และได้รับการเปิดตัวในภาพยนตร์เอวีในเดือนพฤศจิกายนของปีถัดไป โดยเป็นนักแสดงเอวีตัวเล็ก ๆ ที่มีรูปร่างคล้ายโลลิ เธอเคยอยู่สังกัดยูนิตีโปรโมชัน แต่ย้ายไปบีไซต์โปรโมชันในเดือนกรกฎาคม ค.ศ. 2013 กระทั่งอำลาวงการเอวีในเดือนมีนาคม ค.ศ. 2015
งานอดิเรกของเธอคือการชอปปิง, ชมภาพยนตร์ และมีความสามารถพิเศษด้านการนวด
นอกจากนี้ ในงานกราเวียร์เธอยังทำงานภายใต้ชื่อรินะ ยามามูระ และชิซูกุ อากิยามะ
ผลงาน.
ยูกิ อิตาโนะ เคยเป็นนักแสดงหญิงเดี่ยวที่มียอดขายสะสมภายในเดือนเดียวสูงสุดของดีเอ็มเอ็ม 20 อันดับแรก
เมลอนจูซ

"เมลอนจูซ" (; โรมาจิ: "Meron Jyuusu")  เป็นซิงเกิลลำดับที่ 2 โดยเอชเคทีโฟร์ตีเอต เปิดตัวเมื่อวันที่ 26 พฤศจิกายน พ.ศ. 2556 และขึ้นสู่อันดับ 1 ในชาร์ตซิงเกิลประจำสัปดาห์ของออริคอนและบิลบอร์ดเจแปน
การโปรโมทและการเผยแพร่.
"เมลอนจูซ" ออกอกจำหน่ายในญี่ปุ่นเมื่อวันที่ 4 กันยายน พ.ศ. 2556 ใน 4 เวอร์ชันที่แตกต่างกัน ได้แก่ ไทป์ A, ไทป์ B, ไทป์ C และโรงละคร
เซนเตอร์สำหรับเพลงหลักได้แก่ เมรุ ทาชิมะ และ มิโอะ โทโมนากะ โดยทั้งสองคนเป็นเด็กฝึกหัด เพลงหลักยังมีเด็กฝึกหัดอีก 5 คน ได้แก่ ยูกะ อากิโยชิ, ไม ฟุจิกามิ, คันนะ โอคาดะ, นาโอโกะ โอคาโมโตะ และ มาริกะ ทานิ ซั่งเป็นเพลงหลักที่มีเด็กฝึกหัดมากที่สุดของเอเคบีโฟร์ตีเอต หรือวงน้องสาว
ซีดีเวอร์ชันโรงละครมีทั้ง เมรุ ทาชิมะ และ มิโอะ โทโมนากะ อยู่บนหน้าปก
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ฉบับซีจีเอ็มโฟร์ตีเอต.
เมลอนจูซ เป็นซิงเกิลที่ 2 ของซีจีเอ็มโฟร์ตีเอต โดยประกาศเปิดตัวเมื่อวันที่ 13 สิงหาคม พ.ศ. 2563 ในรายการ CGM48 SENPAI และได้มีการเปิดตัวเพลงอย่างเป็นทางการครั้งแรกในงาน CGM48 2nd Single Melon Juice Performance เมื่อวันที่ 17 ตุลาคม พ.ศ. 2563 ณ เชียงใหม่ฮอลล์ ศูนย์การค้าเซ็นทรัลพลาซา เชียงใหม่ แอร์พอร์ต
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
อิลิเรีย

อิลิเรีย (, "Illyría" or , "Illyrís"; ,) ตั้งอยู่บนชายฝั่งตะวันออกของทะเลเอเดรียติก ซึ่งเทียบโดยประมาณปัจจุบันคือพื้นที่ของสโลวีเนีย ทางตอนใต้ของโครเอเชีย บอสเนียและเฮอร์เซโกวีนา มอนเตเนโกร แอลเบเนีย และคอซอวอ ในช่วงเวลาของวัฒนธรรมฮัลชตัทในศตวรรษที่ 12 ก่อนคริสต์ศักราช ชาวอิลิเรียตั้งถิ่นฐานทางชายฝั่งทางเหนือและตะวันออกของทะเลเอเดรียติก และดูเหมือนว่าข้ามไปอีกฝั่งด้วยเช่นกัน เนื่องจากบางคนที่ตั้งถิ่นฐานในอิตาลีในเวลานั้นเป็นชาวอิลิเรีย อย่างไรก็ตามประมาณ -1300 พวกเขาปรากฏเป็นสมาพันธ์ชนพื้นเมืองที่มีต้นกำเนิดจากอินโด-ยูโรเปียน ซึ่งรวมถึงชาวดัลเมเชีย และชาวแพนโนเนีย และเป็นคนที่ถูกซึมซับเข้าวัฒนธรรมก่อนที่จะถูกซัมซับโดยชาวเซิร์บและชาวโครแอต ชาวสลาฟที่เข้ามาในคาบสมุทรบอลข่านในช่วงศตวรรษที่ 7
อิลิเรียถูกแบ่งออกเป็นหลายเผ่า ตัวอย่างเผ่าใหญ่เช่น Ardiaei, Dalmatia, Dardani เป็นต้น แต่ละเผ่าต่างก็มีกษัตริย์ของตัวเอง จึงไม่มีความสามัคคีทางการเมืองร่วมกันเลย ในศตวรรษที่ 7 และ 6 ก่อนคริสต์ศักราช อิลิเรียได้รับอิทธิพลจากวัฒนธรรมกรีกทางชายฝั่ง เนื่องจากความสัมพันธ์กับชาวกรีกซึ่งเป็นผู้ก่อตั้งการค้าขายที่นั่น ในศตวรรษที่ 4 ก่อนคริสตกาลมีการก่อตั้งอาณาจักรชาวอิลิเรียขึ้นหลายอาณาจักร 
ความยากลำบากในการศึกษาเกี่ยวกับประวัติศาสตร์ของชาวอิลิเรีย คือการไม่มีข้อความที่เขียนด้วยภาษาอิลิเรีย แหล่งข้อมูลทั้งหมดได้มาจากวรรณคดีกรีก-โรมัน พอลิเบียสนักประวัติศาสตร์และนักทฤษฎีการเมืองชาวกรีก (-210/-126) กล่าวว่าภาษาที่พูดในชกอเดอร์ (หรือชกอดรา ในปัจจุบันคือชกอเดอร์ทางตอนเหนือของแอลเบเนีย) ที่ศาลของกษัตริย์ Gentius (-180 / -168) แตกต่างจากภาษากรีก แต่ไม่พบร่องรอยเป็นลายลักษณ์อักษร ข้อความเหล่านี้ให้มุมมองบางส่วนของชีวิตในเวลานั้นส่วนใหญ่ เกี่ยวข้องกับความขัดแย้งระหว่างโลกกรีกและโลกอิลิเรีย
ดีฟันด์เดอะพอลิส

"ดีฟันด์เดอะพอลิส"  เป็นสโลแกนที่ปรากฏใช้สนับสนุนการเลิกจัดสรรทุนให้กับสำนักงานตำรวจ และนำทุนส่วนนั้นไปใช้ในรูปที่ไม่เกี่ยวกับตำรวจ เช่น ในรูปของความปลอดภัยสาธารณะ และการสนับสนุนชุมชน เช่น บริการทางสังคม บริการแก่เยาวชน การหาที่พักอาศัย การศึกษา สาธารณสุข และทรัพยากรชุมชนอื่น ๆ นักกิจกรรมที่ใช้วลีดังกล่าวอาจใช้เพื่อแสดงความตั้งใจที่ต่างกัน บ้างต้องการให้มีการประหยัดทุนส่วนตำรวจลง ในขณะที่บางส่วนเสนอให้มีการยกเลิกทุนอุดหนุนตำรวจไปเลยเพื่อนำไปสู่การยกเลิกตำรวจไปโดยสิ้นเชิง ผู้ที่สนับสนุนการดีฟันด์เดอะพอลิสมักมีข้อเสนอที่ว่าการนำทรัพยากรไปลงทุนในกิจกรรมของชุมชนจะช่วนป้องกันไม่ให้เกิดอาชญากรรมได้ที่ต้นเหตุ เงินทุนส่วนนี้จะถูกนำไปเพื่อแก้ไขปัญหาสังคม เช่น ความยากจน คนไร้บ้าน และความผิดปกติทางจิตของผู้คนในชุมชน นอกจากนี้ยังมีกลุ่มที่เรียกร้องให้ยกเลิกระบบตำรวจ (Police abolitionists) โดยการแทนที่ตำรวจด้วยระบบอื่น เช่น ความปลอดภัยสาธารณะ เช่น การจัดสรรที่อยู่อาศัย การจ้างงาน สุขภาพชุมชน การศึกษา เป็นต้น
ในเดือนมิถุนายน 2020 สโลแกน "defund the police" ได้ถูกนำมาใช้อย่างกว้างขวางและได้รับความนิยมอย่างมากท่ามกลางการประท้วงกรณีจอร์จ ฟลอยด์ นักกิจกรรมต่าง ๆ รวมถึง แบล็กไลฟส์แมตเตอร์, มูฟเมินท์ออฟแบล็กไลฟส์ ได้ใช้วลีนี้ในการเรียกร้องให้มีการตัดงบประมาณส่วนตำรวจลง และแทนที่หน้าที่รับผิดชอบบางประการของตำรวจด้วยองค์กรอื่น ๆ แทน
อย่างไรก็ตาม นักสังคมวิทยา นักอาชญาวิทยา และนักข่าวบางส่วนได้วิจารณ์มุมต่าง ๆ ของการเคลื่อนไหวนี้
ทางด่วนเมชิง

ทางด่วนเมชิง  หรือ ทางด่วนนาโงยะ–โคเบะ เป็นทางด่วนในประเทศญี่ปุ่นที่เก็บค่าผ่านทาง ระยะทาง มีเส้นทางเริ่มต้นที่ทางแยกต่างระดับบนทางด่วนโทเม ในเมืองนางากูเตะ จังหวัดไอจิ (อยู่นอกเมืองนาโงยะ) มุ่งหน้าไปทางตะวันตก และสิ้นสุดที่เมืองนิชิโนมิยะ จังหวัดเฮียวโงะ (อยู่ระหว่างโอซากะและโคเบะ) ทางด่วนสายนี้เป็นถนนเส้นหลักที่เชื่อมต่อระหว่างโอซากะและนาโงยะ ถ้านับรวมกับทางด่วนโทเม ก็จะประกอบเป็นเส้นทางหลักที่เชื่อมต่อระหว่างโอซากะและโตเกียว ทางด่วนเมชิงส่วนตะวันออกก่อนตัดกับทางด่วนชูโงกุ บริเวณใกล้กับโอซากะ เป็นส่วนหนึ่งของทางหลวงเอเชียสาย 1
ทางด่วนเมชิงส่วนตะวันออกนับตั้งแต่ทางแยกต่างระดับที่ 29 (โยไกจิ) เป็นของบริษัททางด่วนญี่ปุ่นกลาง ส่วนที่เหลือเป็นของบริษัททางด่วนญี่ปุ่นตะวันตก
ประวัติ.
ทางด่วนเมชิงเป็นทางด่วนสายแรกของประเทศญี่ปุ่น โดยเปิดให้บริการช่วงใกล้กับโอซากะถึงเกียวโตเมื่อวันที่ 16 กรกฎาคม ค.ศ. 1963
ทางด่วนเมชิงมีเส้นทางขนานไปกับถนนประวัติศาสตร์นากาเซ็นโด ซึ่งเชื่อมระหว่างเกียวโตกับนาโงยะ ปัจจุบันคือ ทางหลวงแผ่นดินหมายเลข 8 และทางหลวงแผ่นดินหมายเลข 21 ก่อนหน้าที่จะมีการก่อสร้างทางด่วนเมชิง มีทางหลวงแห่งชาติเมฮัง ซึ่งเป็นฟรีเวย์ไม่เก็บค่าผ่านทางเกือบจะทั้งสาย เส้นทางเชื่อมระหว่างโอซากะกับนาโงยะ แนวเส้นทางอยู่ทางทิศใต้ของทางด่วนเมชิง และก่อสร้างด้วยมาตรฐานต่ำกว่า ปัจจุบันมีทางด่วนชินเมชิง ซึ่งเป็นเส้นทางที่เชื่อมระหว่างโอซากะกับนาโงยะที่อยู่ระหว่างการก่อสร้าง แนวเส้นทางอยู่กึ่งกลางระหว่างแนวทางด่วนเมชิงกับทางหลวงแห่งชาติเมฮัง โดยจะเชื่อมต่อกับทางด่วนชินโทเม (ต่อกับทางด่วนอิเซวังงัง) และทางด่วนซังโย นอกจากนี้ ทางด่วนเมชินยังมีเส้นทางขนานไปกับถนนประวัติศาสตร์โทไกโด (ทางหลวงแผ่นดินหมายเลข 1) เป็นบางช่วง
จากเหตุการณ์แผ่นดินไหวใหญ่ฮันชิน เมื่อวันที่ 17 มกราคม ค.ศ. 1995 ทางด่วนเมชิงได้รับความเสียหายเล็กน้อย แต่มีเพียงรถฉุกเฉินเท่านั้นที่สามารถให้วิ่งได้ในช่วงหนึ่งสัปดาห์หลังเกิดแผ่นดินไหว และเป็นเส้นทางที่เชื่อมระหว่างโอซากะกับโคเบะเพียงเส้นทางเดียวที่เหลืออยู่ในช่วงเวลาหนึ่งหลังเกิดแผ่นดินไหว
อาลฟงส์ โฌแซ็ฟ ฌอร์ฌ

พลเอก อาลฟงส์ โฌแซ็ฟ ฌอร์ฌ  เป็นนายทหารบกฝรั่งเศส เป็นผู้บัญชาการแนวรบด้านตะวันออกเฉียงเหนือของฝรั่งเศสระหว่างปีค.ศ. 1939 ถึง 1940 เขาเป็นผู้คัดค้านแผนของพลเอกมอริส กาเมอแล็ง ที่จะส่งหน่วยทหารที่ดีที่สุดไปช่วยปกป้องกลุ่มประเทศแผ่นดินต่ำ
สโมสรฟุตบอลเชลซีในฤดูกาล 2020–21

ฤดูกาล 2020–21 เป็นฤดูกาลที่ 107 ของเชลซี, และเป็นฤดูกาลที่ 32 ในระดับลีกสูงสุดของฟุตบอลอังกฤษ, ฤดูกาลที่ 29 ติดต่อกันใน พรีเมียร์ลีก, และเป็นปีที่ 115 ในการดำรงก่อตั้งสโมสรฟุตบอล. ฤดูกาลนี้เริ่มต้นตั้งแต่วันที่ 1 กรกฎาคม ค.ศ. 2020 ถึง 30 มิถุนายน ค.ศ. 2021.
การซื้อ-ขายผู้เล่น.
ภาพรวมการซื้อ-ขายนักเตะ.
<templatestyles src="Col-begin/styles.css"/>
การแข่งขัน.
พรีเมียร์ลีก.
แมตช์การแข่งขัน.
      ชนะ
      เสมอ
      แพ้
เอฟเอคัพ.
การจับสลากรอบสามได้มีขึ้นเมื่อวันที่ 30 พฤศจิกายน, กับสโมสรจาก พรีเมียร์ลีก และ อีเอฟแอลแชมเปียนชิป ทั้งหมดจะเข้าสู่การแข่งขัน.
ยูฟ่าแชมเปียนส์ลีก.
การจับสลากรอบแบ่งกลุ่มได้จัดขึ้นเมื่อวันที่ 1 ตุลาคม ค.ศ. 2020.
ตารางคะแนน
รอบแพ้คัดออก.
รอบ 16 ทีมสุดท้าย.
การจับสลากรอบ 16 ทีมสุดท้ายได้จัดขึ้นเมื่อวันที่ 14 ธันวาคม ค.ศ. 2020.
รอบก่อนรองชนะเลิศ.
การจับสลากสำหรับรอบก่อนรองชนะเลิศได้จัดขึ้นเมื่อวันที่ 19 มีนาคม ค.ศ. 2021.
รอบรองชนะเลิศ.
การจับสลากสำหรับรอบรองชนะเลิศได้จัดขึ้นเมื่อวันที่ 19 มีนาคม ค.ศ. 2021, หลังจบการจับสลากรอบก่อนรองชนะเลิศ.
สถิติ.
อันดับดาวซัลโวสูงสุด.
"รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ."
เอริก มักซิม ชูโป-โมติง

ช็อน-เอริก มักซิม ชูโป-โมติง (เกิดวันที่ 23 มีนาคม 1989) เป็นนักฟุตบอลที่เล่นในตำแหน่งกองหน้าหรือปีกให้กับไบเอิร์นมิวนิกในเยอรมนี และทีมชาติแคเมอรูน
ชูโป-โมติงเริ่มต้นอาชีพกับฮัมบัวร์เกอร์ เอ็สเฟา โดยได้ลงเล่นนัดแรกในบุนเดิสลีกาในเดือนสิงหาคม ค.ศ. 2007 ในฤดูกาล 2009–10 เขาถูกปล่อยยืมตัวให้กับเนือร์นแบร์ค ต่อมาในเดือนสิงหาคม ค.ศ. 2011 เขาย้ายไปไมนทซ์ 05 สามฤดูกาลถัดมาเขาย้ายไปชัลเคอ 04 ในเดือนสิงหาคม ค.ศ. 2014 เขากลายเป็นตัวหลักของสโมสรโดยลงเล่นมากกว่า 100 นัด ก่อนที่จะย้ายไปสโตกซิตีในพรีเมียร์ลีกในเดือนสิงหาคม ค.ศ. 2017 ในปีถัดมา เขาย้ายไปปารีสแซ็ง-แฌร์แม็งในลีกเอิงด้วยสัญญา 3 ปี
ทีมชาติ.
เยอรมนี.
ชูโป-โมติงถือหนังสือเดินเยอรมนี และเป็นตัวแทนของประเทศบ้านเกิดของตนในการแข่งขันรอบคัดเลือกของฟุตบอลชิงแชมป์แห่งชาติยุโรป รุ่นอายุไม่เกิน 19 ปีในปี 2008 และ 2011
แคเมอรูน.
วันที่ 11 พฤษภาคม ค.ศ. 2010 ชูโป-โมติงถูกเรียกติดทีมชาติแคเมอรูน และเป็นตัวแทนของชาติในการแข่งขันฟุตบอลโลก 2010 ที่ประเทศแอฟริกาใต้ เช่นเดียวกันกับฟุตบอลโลก 2014 ที่ประเทศบราซิล ในวันที่ 3 มกราคม ค.ศ. 2017 เขาประกาศว่าจะไม่ลงเล่นในแอฟริกาคัพออฟเนชันส์ 2017
เกียรติประวัติ.
สโมสร.
ปารีสแซ็ง-แฌร์แม็ง
วัดอุทัยธาราม

วัดอุทัยธาราม เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงบางกะปิ เขตห้วยขวาง กรุงเทพมหานคร ตั้งอยู่ริมถนนเลียบทางรถไฟสายตะวันออก ชาวบ้านเรียกว่า วัดบางกะปิ เนื่องจากอยู่ริมคลองบางกะปิ
สันนิษฐานว่าสร้างวัดขึ้นประมาณ พ.ศ. 2310 มีเรื่องเล่าว่า พระยาอุทัยหนีทัพพม่ามาแล้วได้ฝังสมบัติมาไว้ที่เจดีย์ ซึ่งคาดว่าสร้างวัดและเจดีย์ช่วงนี้ ต่อมาปี พ.ศ. 2487 เจดีย์ถูกระเบิดทำลาย จึงได้พบโบราณวัตถุต่าง ๆ เช่น พระเครื่องเนื้อชินสนิมแดง พระยอดธง พระโคนสมอ พระพุทธรูปบูชา และพระบรมธาตุ กรมศิลปากรนำมาขึ้นทะเบียนไว้ จึงสันนิษฐานว่าเป็นวัดที่พระยาอุทัยได้สร้างไว้ จึงเป็นที่มาของชื่อวัด วัดได้รับพระราชทานวิสุงคามสีมา เมื่อ พ.ศ. 2514
พระอุโบสถเป็นอาคารก่ออิฐถือปูน ขนาดกว้าง 15.30 เมตร ยาว 38.00 เมตร หน้าบันแกะไม้แกะสลักรูปนารายณ์ทรงสุบรรณ ซุ้มประตู หน้าต่าง ปูนปั้นลายพุดตานเครือเถาวัลย์ประดับด้วยเครื่องถ้วยจีน ประตูหน้าต่างแกะสลักเครือเถาวัลย์ ภายในประดิษฐานพระพุทธรุปทองเหลืองสมัยสุโขทัย หน้าตักกว้าง 1.50 เมตร และพระพุทธรูปสมัยเชียงแสนสัมฤทธิ์สิงห์หนึ่ง หน้าตักกว้าง 1 ศอก ส่วนวิหารมีขนาดเล็กกว่าอุโบสถ ไม้แกะสลักรูปนารายณ์ทรงสุบรรณ ซุ้มประตูทรงมงกุฎปั้นปูนประดับลวดลายเครือเถาวัลย์ ซุ้มประตูหน้าต่างปั้นปูนลายพุดตาน มีกุฏิสงฆ์จำนวน 27 หลัง มีทั้งอาคารคอนกรีตเสริมเหล็ก และเป็นครึ่งตึกครึ่งไม้ และ อาคารไม้ หอสวดมนต์ ศาลาการเปรียญ
ไทเลอร์ แอดัมส์

ไทเลอร์ ชาน แอดัมส์ (เกิดวันที่ 14 กุมภาพันธ์ ค.ศ. 1999) เป็นนักฟุตบอลชาวอเมริกันที่เล่นให้แก่บอร์นมัทในพรีเมียร์ลีก เขาเติบโตจากทีมเยาวชนของนิวยอร์กเร็ดบุลส์ ก่อนที่จะเลื่อนขึ้นสู่ทีมสำรองในวัย 16 ปี และเลื่อนขึ้นสู่ทีมชุดใหญ่ในฤดูกาลถัดมา เขาย้ายไปแอร์เบ ไลพ์ซิช ในเดือนมกราคม ค.ศ. 2019
เขามักเล่นในตำแหน่งกองกลาง แต่ก็สามารถเล่นในตำแหน่งฟูลแบ็กหรือปีกได้เช่นกัน เขาเป็นตัวแทนของสหรัฐในชุดเยาวชนหลายรุ่นอายุ ก่อนที่จะได้ลงเล่นให้กับทีมชาติชุดใหญ่ครั้งแรกใน ค.ศ. 2017
ทีมชาติ.
แอดัมส์เป็นตัวแทนของทีมชาติสหรัฐรุ่นอายุไม่เกิน 15, 17 และ 20 ปี เขาได้ลงเล่นให้กับทีมชาติครบทุกนัดใน CONCACAF U-17 Championships ที่จัดขึ้นที่ฮอนดูรัสในปี 2015 ช่วยให้สหรัฐผ่านเข้าไปเล่นในรอบสุดท้ายของฟุตบอลโลกเยาวชนอายุไม่เกิน 17 ปี 2015 ในเดือนพฤษภาคม ค.ศ. 2017 แอดัมส์ลงเล่นครบทุกนัดในฟุตบอลโลกเยาวชนอายุไม่เกิน 20 ปี 2017 ที่ประเทศเกาหลีใต้ ต่อมาในวันที่ 14 พฤศจิกายน 2017 เขาลงเล่นเป็นตัวจริงให้กับทีมชาติชุดใหญ่เป็นครั้งแรกในการเสมอกับโปรตุเกส 1–1 ต่อมาในวันที่ 11 กันยายน ค.ศ. 2018 แอดัมส์ทำประตูแรกในนามทีมชาติในนัดกระชับมิตรที่พบกับเม็กซิโก
เกียรติประวัติ.
นิวยอร์กเร็ดบุลส์ 2
นิวยอร์กเร็ดบุลส์
แอร์เบ ไลพ์ซิช
สหรัฐ อายุไม่เกิน 20 ปี
สหรัฐ
วัดตลิ่งชัน (กรุงเทพมหานคร)

วัดตลิ่งชัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองชักพระ เขตตลิ่งชัน กรุงเทพมหานคร
ประวัติ.
วัดตลิ่งชันสร้างขึ้นในสมัยอยุธยาตอนปลาย ประมาณ พ.ศ. 2310 ได้รับพระราชทานวิสุงคามสีมาเมื่อ 18 พฤษภาคม 2525 ไม่ปรากฏหลักฐานว่าผู้ใดสร้าง รากฐานอุโบสถเก่าซ้อนอยู่ใต้อุโบสถหลังปัจจุบัน และใต้ฐานชุกชีลงไปใต้ดินก็มีฐานชุกชีเก่าอยู่ ได้รับการบูรณปฏิสังขรณ์ เมื่อปี พ.ศ. 2460, 2507 และ 2519 ยังเชื่อว่ามีการปฏิสังขรณ์ในช่วงรัชกาลที่ 3 เพราะจิตรกรรมฝาผนังในพระอุโบสถมีการใช้พื้นหลังเป็นสีน้ำเงินที่เป็นที่นิยมในช่วงสมัยนั้น
จากหลักฐานทางสถาปัตยกรรมพบว่าใบเสมาเก่าที่ทำขึ้นจากหินทรายแดงและพระพุทธรูปองค์ประธานทรงเครื่องใหญ่ตามแบบนิยมในสมัยอยุธยาตอนปลาย ส่วนพระพุทธรูปยืนบนฐานชุกชี 2 องค์ เป็นพระพุทธรูปศิลปะอยุธยาตอนกลาง
ในปี พ.ศ. 2548 ค้นพบพระเครื่อง คือ พระสมเด็จ บรรจุอยู่ภายในตุ่มที่ฝังอยู่รอบอุโบสถ นอกจากนั้นในปี พ.ศ. 2550 ก็ค้นพบพระสมเด็จในลักษณะเดียวกันระหว่างเคลื่อนย้ายซุ้มพระหน้าโรงเรียน
อาคารเสนาสนะและโบราณวัตถุ.
อุโบสถเป็นคนดั้งเดิม มีการบูรณะหลายครั้ง เช่น ในสมัยรัชกาลที่ 1 รัชกาลที่ 3 ครั้งพระครูทิวากรคุณ (กลีบ พุทฺธรกฺขิโต) เป็นเจ้าอาวาสเมื่อ พ.ศ. 2460 และบูรณะครั้งใหญ่สมัยพระครูปลัดสุวัฒนสุตคุณ (ศิริชัย สิริจนฺโท) ระหว่าง พ.ศ. 2519–2532 เช่นการประดับเครื่องลายครามและเครื่องถ้วยเบญจรงค์ที่หน้าบัน ภายในอุโบสถระหว่างหน้าต่างมีภาพประดับมุก เรื่องมโหสถชาดก (สร้าง พ.ศ. 2532) บานหน้าต่างประดับมุก เรื่องราวทศชาติชาดก เครื่องราชอิสริยาภรณ์ ตราประจำจังหวัด และพัดยศพระราชาคณะ สร้างในสมัยพระครูปลัดสุวัฒนสุตคุณเป็นเจ้าอาวาส มีภาพจิตรกรรมฝาผนังเหนือหน้าต่าง เป็นภาพพระอดีตพุทธเจ้าประทับนั่งปางสมาธิบนฐานบัวบนพื้นสีดำ คั่นด้วยช่อดอกไม้ร่วง เรียงกันขึ้นไป 5 ชั้น 
บนฐานชุกชีประดิษฐานพระพุทธรูปทรงเครื่องหลายองค์ พระประธานเป็นพระหินทรายแดง ปางมารวิชัย ปั้นรักพอกเป็นพระทรงเครื่องอย่างใหญ่ มีสังวาลกากบาทไขว้กันที่พระอุระและสวมชฎา มีพระพุทธรูปยืน 2 องค์ ขนาบข้างพระประธาน เป็นพระพุธรูปทรงเครื่องน้อยที่มีทับทรวง สวมกระบังหน้า และรัดเกล้า แบบอยุธยาตอนต้นหรืออยุธยาตอนกลาง 
รอบอุโบสถมีเสมาเป็นแถวบนกำแพงแก้ว ส่วนเสมาหน้าอุโบสถเป็นเสมาหินทรายสีแดง ลักษณะเพรียวสูง อกเสมาเป็นรูปดอกไม้ 4 กลีบ ทางวัดได้เสมานี้มาจากวัดสักใหญ่ อำเภอบางกรวย จังหวัดนนทบุรี
วัดมีศาลาอดีตเจ้าอาวาส ศาลาการเปรียญ มณฑปพระพุทธบาท ฌาปนสถาน ศาลาบำเพ็ญกุศล และโรงเรียนพระปริยัติธรรม มีอาคารเรียนของโรงเรียนพระปริยัติธรรมเดิม เป็นอาคารไม้ 2 ชั้น ทาสีฟ้า เคยใช้เป็นอาคารของศูนย์การศึกษานอกโรงเรียน
เดนิส เชรืยเชฟ

เดนิส ดมิทริเยวิช เชรืยเชฟ (เกิดวันที่ 26 ธันวาคม ค.ศ. 1990) เป็นนักฟุตบอลชาวรัสเซีย ปัจจุบันลงเล่นในตำแหน่งปีกซ้ายให้กับเวเนเซีย สโมสรในเซเรียบี และทีมชาติรัสเซีย
เขาเป็นผลจากทีมเยาวชนของเรอัลมาดริด และได้ลงเล่นนัดแรกให้กับทีมสำรองใน ค.ศ. 2009 และลงเล่นนัดแรกให้กับทีมชุดใหญ่ใน ค.ศ. 2012 เขาถูกปล่อยยืมตัวให้กับเซบิยา บิยาร์เรอัล และบาเลนเซีย ก่อนที่จะย้ายไปบิยาร์เรอัลถาวรใน ค.ศ. 2016 และถูกปล่อยยืมตัวให้กับบาเลนเซียในอีกสองปีถัดมา และย้ายร่วมทีมถาวรในปี ค.ศ. 2019 ก่อนย้ายไปอิตาลีกับเวเนเซียในปี ค.ศ. 2022
เขาลงเล่น 45 นัด พร้อมกับทำ 23 ประตูในการเล่นให้กับทีมชาติรัสเซียชุดเยาวชน เขาลงเล่นให้กับทีมชาติชุดใหญ่ครั้งแรกใน ค.ศ. 2012 และเป็นตัวแทนของชาติในการแข่งขันฟุตบอลโลก 2018 เขาทำสี่ประตูจนทำให้ทีมเข้าถึงรอบก่อนรองชนะเลิศในรายการนั้น และยังเป็นส่วนหนึ่งในทีมที่แข่งขันฟุตบอลชิงแชมป์แห่งชาติยุโรป 2020
เกียรติประวัติ.
เรอัลมาดริดกัสติยา
เรอัลมาดริด
เซบิยา
บาเลนเซีย
รางวัลส่วนตัว
ลีกเอิง ฤดูกาล 2020–21

ลีกเอิง ฤดูกาล 2020–21  เป็นฤดูกาลที่ 83 นับตั้งแต่การก่อตั้งในฤดูกาล 1932–33 โดยเริ่มต้นฤดูกาลเมื่อวันที่ 21 สิงหาคม ค.ศ. 2020 และสิ้นสุดเมื่อวันที่ 23 พฤษภาคม ค.ศ. 2021. โปรแกรมการแข่งขันของลีกจะประกาศไว้เมื่อวันที่ 9 กรกฎาคม ค.ศ. 2020.
ทีม.
การเปลี่ยนแปลง.
ลอรีย็องและล็องส์เป็นทีมที่เลื่อนชั้นมาจากลีกเดอ ฤดูกาล 2019–20 หลังจากศาลฝรั่งเศสมีคำตัดสินในตอนแรกว่าฤดูกาลจะดำเนินการต่อไปด้วยจำนวน 22 ทีม การตกชั้นของอาเมียงและตูลูซสู่ลีกเดอ ฤดูกาล 2020–21 ได้รับการยืนยันเมื่อวันที่ 23 มิถุนายน ค.ศ. 2020 เป็นไปตามการออกเสียงลงคะแนนโดยแอลแอ็ฟเป
เพลย์ออฟตกชั้น.
ฤดูกาล 2020–21 จะเป็นการสิ้นสุดการเพลย์ออฟตกชั้นระหว่างทีมลีกเอิงอันดับที่ 18, น็องต์, และผู้ชนะของรอบรองชนะเลิศของเพลย์ออฟ ลีกเดอ, ตูลูซ, ในการเผชิญหน้าสองเลก.
เลกที่ 1
เลกที่ 2
"รวมผลสองนัด เสมอ 2–2. น็องต์ ชนะด้วยกฏประตูทีมเยือน และดังนั้นทั้งสองสโมสรจึงยังคงอยู่ในลีกของตนเองต่อไป."
 "ณ วันที่ 23 พฤษภาคม ค.ศ. 2021"
 "ณ วันที่ 23 พฤษภาคม ค.ศ. 2021"
หม้อทอดไร้น้ำมัน

หม้อทอดไร้น้ำมัน  เป็นอุปกรณ์ครัวสำหรับทำให้อาหารสุกด้วยอุณหภูมิสูง ออกแบบมาเพื่อให้อาหารที่ได้มีลักษณะคล้ายอาหารทอด แต่จะไม่มีการใส่น้ำมัน หรือใส่เพียงเล็กน้อยที่ผิวอาหารเท่านั้น, จึงนิยมนำมาใช้ในกรณีที่ต้องการให้อาหารมีเนื้อสัมผัสกรอบ โดยให้มีไขมันต่ำเป็นพิเศษ
หม้อทอดไร้น้ำมันจะทำงานคล้ายกับเตาอบลมร้อน ซึ่งให้ความร้อนอาหารด้วยไฟฟ้า แต่ส่วนลวดความร้อนภายในจะอยู่ใกล้กับตัวอาหารมาก ทำให้อาหารได้ความร้อนสูงกว่า (อาจสูงถึง 230 องศาเซลเซียส) และจะใช้การหมุนเวียนอากาศที่เร็วกว่า ทำให้ได้อาหารที่ออกมีผิวเกรียมเหลือง และมีสัมผัสที่กรอบ โดยอาศัยส่วนไขมันและน้ำตาลจากภายในตัวอาหารเอง
กลุ่มแบนิเจย์

กลุ่มแบนิเจย์ เอสเอเอส (ชื่อเดิม: แบนิเจย์ เอนเตอร์เทนเมนท์ , ตราสินค้า แบนิเจย์  ตั้งแต่ปี ค.ศ. 2020) เป็นบริษัทผลิตและจัดจำหน่ายรายการโทรทัศน์ข้ามชาติของประเทศฝรั่งเศส ตั้งอยู่ในกรุงปารีส ก่อตั้งขึ้นในเดือนมกราคม ค.ศ. 2008 โดยสเตฟาน โคร์บิต และเป็นเจ้าของบริษัทผู้ผลิตรายการกว่า 120 แห่งใน 22 ประเทศทั่วโลก
กลุ่มแบนิเจย์เป็นเจ้าของลิขสิทธิ์รูปแบบรายการโทรทัศน์เรียลลิตีโชว์ที่มีชื่อเสียงหลายรายการ และรายการที่เกี่ยวข้อง รวมถึง บิกบราเธอร์, ดีลออร์โนดีล, เดอะ มันนี่ ดรอป, เฟียร์แฟกเตอร์, มาสเตอร์เชฟ, ยัวร์เฟซซาวด์สแฟมิเลียร์, เซอร์ไววอร์ และยังผลิตรายการอื่น ๆ เช่น พีคกี บลินเดอร์ส และ แบล็ก มิร์เรอร์ บริษัทได้ขยายตัวในช่วงหลายปีที่ผ่านมา ผ่านการเข้าซื้อกิจการหลายครั้ง รวมถึงการซื้อกิจการใหญ่อย่างโซดิอัคมีเดีย ในปี ค.ศ. 2016 และกลุ่มเอนเดโมลชายน์ ในปี ค.ศ. 2020 หลังย่อชื่อเป็นเพียงแบนิเจย์
ประวัติ.
ในปี ค.ศ. 2009 แบนิเจย์ได้เข้าซื้อกิจการบริษัท คัวร์โซ โพรดักคิโอนส์ ของประเทศสเปน 51% เมื่อวันที่ 12 มกราคม, เบรนพูลทีวี ของประเทศเยอรมนี 50% ในวันที่ 2 กรกฎาคม และแผนกโทรทัศน์ทั้งหมดของนอร์ดิกสค์ฟิล์ม สตูดิโอภาพยนตร์ในโคเปนเฮเกนในวันที่ 12 ตุลาคม ในเดือนมีนาคม ค.ศ. 2010 แบนิเจย์ได้เข้าซื้อกิจการ บันนิม/เมอร์เรย์ โปรดัคชันส์ ของสหรัฐ โดยไม่เปิดเผยจำนวนเงิน
ในเดือนกันยายน ค.ศ. 2012 แบนิเจย์ ได้เข้าถือหุ้นใหญ่ในบริษัทผู้ผลิตของประเทศออสเตรเลีย สกรีนไทม์ ซึ่งรวมถึงแผนกในประเทศนิวซีแลนด์ และสัดส่วนการถือหุ้น 49% ในผู้ผลิตชาวไอริช ชีนาวิล ซึ่งจำหน่ายในปี ค.ศ. 2015 ในปีเดียวกันนั้น สถานีโทรทัศน์ของประเทศฝรั่งเศส นอนสต็อปพีเพิล และ เอชทูโอโปรดักชันส์ ของไซริล ฮาโนว์นา ได้กลายเป็นสมาชิกใหม่ของกลุ่ม ตามมาในปี ค.ศ. 2013 โดยบริษัทผลิตรายการของประเทศอิตาลี แอมบรามัลติมีเดีย และบริษัทผลิตรายการของประเทศสเปน ดีแอลโอ โพรดักคิโอนส์
ในเดือนเมษายน ค.ศ. 2014 แบนิเจย์ได้เปิดตัว แบนิเจย์สตูดิโอ ในทวีปอเมริกาเหนือ ที่ลอสแอนเจลิส รัฐแคลิฟอร์เนีย ของสหรัฐ เมื่อวันที่ 9 มกราคม ค.ศ. 2015 แบนิเจย์ได้เข้าซื้อกิจการ สเตฟาน เดวิด เอนเตอร์เทนเมนท์ จากนครนิวยอร์ก
ในเดือนกรกฎาคม ค.ศ. 2015 กลุ่มแบนิเจย์ประกาศว่าจะควบรวมกิจการกับโซดิอัคมีเดีย การควบรวมกิจการเสร็จสมบูรณ์ในเดือนกุมภาพันธ์ ค.ศ. 2016 ตั้งแต่นั้นเป็นต้นมา กลุ่มแบนิเจย์ก็ยังคงเติบโตทั้งภายในและภายนอก
ในเดือนกรกฎาคม ค.ศ. 2017 กลุ่มแบนิเจย์ได้เข้าซื้อกิจการบริษัทผู้ผลิตรายการเซอร์ไววอร์ คือ แคสตาเวย์ เทเลวิชัน โปรดักชันส์ ในเดือนกุมภาพันธ์ ค.ศ. 2018 กลุ่มแบนิเจย์ได้เข้าซื้อบริษัทวอนเดอร์ในสหราชอาณาจักร
ในเดือนมิถุนายน ค.ศ. 2018 ได้มีการก่อตั้งบริษัทย่อยใหม่ 3 บริษัท ได้แก่ แบนิเจย์สตูดิโออิตาลี, แบนิเจย์เอเชีย และแบนิเจย์โปรดักชันส์เยอรมนี
ในเดือนตุลาคม ค.ศ. 2018 แบนิเจย์ได้เข้าสู่การเจรจาขั้นสูง เพื่อเข้าซื้อกิจการกลุ่มเอนเดโมลชายน์ ซึ่งเป็นคู่แข่งกัน โดยข้อตกลงได้รับการอนุมัติในปีถัดมาในวันที่ 26 ตุลาคม ค.ศ. 2019 และเมื่อวันที่ 30 มิถุนายน ค.ศ. 2020 คณะกรรมาธิการยุโรปได้อนุมัติการเข้าซื้อกิจการ การเข้าซื้อกิจการเสร็จสมบูรณ์ในวันที่ 3 กรกฎาคม ค.ศ. 2020
อูบุนตู มาเต

อูบุนตู มาเต (Ubuntu MATE) เป็นการแจกจ่ายลินุกซ์แบบเสรีและโอเพนซอร์ส และเป็นการแยกออกมาอย่างเป็นทางการของอูบุนตู ความแตกต่างหลักจาก อูบุนตูคือใช้สิ่งแวดล้อมเดสก์ท็อปมาเตเป็นส่วนต่อประสานกับผู้ใช้โดยปริยาย (โดยมาเตมีโครงมาจาก GNOME 2) แทนที่จะเป็นสิ่งแวดล้อมเดสก์ท็อป GNOME 3 ซึ่งเป็นส่วนต่อประสานกับผู้ใช้โดยปริยายของอูบุนตู
ในอูบุนตู มาเต 18.10 การสนับสนุนสถาปัตยกรรม 32 บิตนั้นสิ้นสุดลง
อังเฆลา ยูเรียร์

อังเฆลา มิเชล เลออน ยูเรียร์  เป็นนางงามชาวเม็กซิโก ผู้ครองตำแหน่งมิสแกรนด์เม็กซิโก 2020 และเป็นตัวแทนประเทศเม็กซิโกในการประกวดมิสแกรนด์อินเตอร์เนชันแนล 2020 (Miss Grand International 2020) ที่จัดขึ้นในเดือนมีนาคม พ.ศ. 2564 ที่ประเทศไทย และได้ผ่านเข้ารอบ 20 คนสุดท้าย พร้อมกับได้รับรางวัลชุดราตรียอดเยี่ยม
ประวัติ.
อังเฆลาเกิดเมื่อวันที่ 16 กันยายน พ.ศ. 2543 ในเมืองกูเลียกัน ประเทศเม็กซิโก ปัจจุบัน อังเฆลาเป็นนักศึกษาระดับปริญญา คณะบริหารธุรกิจที่มหาวิทยาลัย TecMilenio ในเมืองกูเลียกัน และทำงานเป็นผู้นำเสนอแนวคิดให้กับสถานีโทรทัศน์ TVP Culiacán
การประกวด.
มิสซีนาโลอา 2018.
อังเฆลาได้รับการแต่งตั้งให้เป็นมิสซีนาโลอา 2018 เพื่อที่จะเข้าร่วมประกวดมิสเม็กซิโก 2019 
มิสเม็กซิโก 2019.
อังเฆลาได้เข้าร่วมการประกวดมิสเม็กซิโก 2019 และสามารถผ่านเข้ารอบ 10 คนสุดท้าย
มิสแกรนด์เม็กซิโก 2020.
อังเฆลาได้เข้าร่วมการประกวดมิสแกรนด์เม็กซิโก 2020 ในองค์กรของมิสเม็กซิโก และได้รับตำแหน่งเป็น "มิสแกรนด์เม็กซิโก 2020" เป็นตัวแทนประเทศเม็กซิโกเข้าร่วมการประกวดมิสแกรนด์อินเตอร์เนชันแนล 2020 ที่จัดขึ้นในเดือนมีนาคม พ.ศ. 2564 ที่กรุงเทพมหานคร โดยเธอได้ผ่านเข้ารอบ 20 คนสุดท้าย และได้รับรางวัลชุดราตรียอดเยี่ยม
บุนเดิสลีกา ฤดูกาล 2020–21

บุนเดิสลีกา ฤดูกาล 2020–21  เป็นการแข่งขันบุนเดิสลีกาฤดูกาลที่ 58 เริ่มต้นฤดูกาลในวันที่ 18 กันยายน ค.ศ. 2020 และสิ้นสุดในวันที่ 22 พฤษภาคม ค.ศ. 2021 ฤดูกาลนี้ตามกำหนดการแข่งขันเดิมจะเริ่มต้นในวันที่ 21 สิงหาคม ค.ศ. 2020 และสิ้นสุดในวันที่ 15 พฤษภาคม ค.ศ. 2021 แต่ก็ถูกเลื่อนออกไปตามการเลื่อนการแข่งขันของฤดูกาลก่อนหน้า อันเป็นผลมาจากการระบาดทั่วของไวรัสโควิด-19
กำหนดการแข่งขันได้ประกาศออกมาเมื่อวันที่ 7 สิงหาคม ค.ศ. 2020
ผลกระทบจากการระบาดทั่วของไวรัสโควิด-19.
เมื่อวันที่ 3 กันยายน ค.ศ. 2020, เดเอ็ฟเอ็ล สมัชชาทั่วไปลงมติให้ขยายการใช้เปลี่ยนตัวห้าคนในแต่ละนัดของฤดูกาล 2020–21, ซึ่งถูกนำมาใช้เมื่อสิ้นสุดของฤดูกาลที่ผ่านมาเพื่อลดผลกระทบความแออัดโปรแกรมการแข่งขันที่เกิดจาก การระบาดทั่วของโควิด-19. การใช้ของการเปลี่ยนตัวห้าคน, ขึ้นอยู่กับการตัดสินใจของผู้จัดการแข่งขัน, ได้รับการขยับขยายโดย ไอเอฟเอบี จนถังปี ค.ศ. 2021. เนื่องจากการแพร่ระบาดของ โควิด-19, คาดว่าฤดูกาลจะเริ่มต้นด้วยการแข่งขัน หลังปิดประตู หรือที่ความจุลดลงเนื่องจากข้อจำกัดในเยอรมัน รัฐ. ไลป์ซิช จะอนุญาตผู้ชมได้ถึง 8,500 คน ที่จะเริ่มต้นฤดูกาล, ในขณะที่กฏระเบียบใน เบอร์ลิน อนุญาตให้มีผู้สนับสนุนมากถึง 5,000 คน.
ทีม.
ทีมเข้าแข่งขันในฤดูกาล 2020–21 มีทั้งหมด 18 ทีม
เพลย์ออฟเลื่อนชั้น-ตกชั้น.
เพลย์ออฟเลื่อนชั้น-ตกชั้น จะจัดขึ้นในวันที่ 26 และ 29 พฤษภาคม ค.ศ. 2021.
"เวลาทั้งหมดคือ CEST ."
ภาพรวม.
<section begin=Details />
<section end=Details />
แมตช์.
"รวมผลสองนัด แอร์สเทอ เอ็ฟเซ เคิลน์ ชนะ 5–2, และดังนั้นทั้งสองสโมสรจึงยังคงอยู่ในลีกของตนตามเดิม."
 "ณ วันที่ 22 พฤษภาคม ค.ศ. 2021"
 "ณ วันที่ 22 พฤษภาคม ค.ศ. 2021"
 "ณ วันที่ 22 พฤษภาคม ค.ศ. 2021"
ลอร์ดไอวาร์ เมานต์แบ็ตเทน

ลอร์ดไอวาร์ เมานต์แบ็ตเทน  เกิดเมื่อวันที่ 9 มีนาคม พ.ศ. 2506 เป็นบุตรชายคนเล็กของ เดวิด เมานต์แบ็ตเทน มาร์ควิสที่ 3 แห่งมิลฟอร์ด ฮาเวน กับ เจนเน็ต เมอร์เซเดซ เขาเป็นปนัดดาใน เจ้าชายลูทวิชแห่งบัทเทินแบร์ค เขาสืบเชื้อสายมาจาก สมเด็จพระราชินีนาถวิกตอเรีย จึงมีสิทธิ์ในการสืบราชบัลลังก์อังกฤษ นอกจากนี้เขาถือเป็นทายาทสายตรงของ เยกาเจรีนามหาราชินี และยังเป็นน้องชายของ จอร์จ เมานต์แบ็ตเทน มาร์ควิสที่ 4 แห่งมิลฟอร์ด ฮาเวน
ลอร์ดไอวาร์ เมานต์แบ็ตเทน สมรสครั้งแรกกับ เพนนี เมานต์แบ็ตเทน เมื่อวันที่ 23 เมษายน พ.ศ. 2537 มีบุตรสาว 3 คน 
หลังจากนั้นทั้ง 2 ได้ตัดสินใจหย่าร้างกันใน พ.ศ. 2553 หลังจากนั้นใน พ.ศ. 2559 เขาได้ออกมาประกาศคบหาและแต่งงานกับเจมส์ คอย และได้สมรสกันเมื่อวันที่ 22 กันยายน พ.ศ. 2561
ไฮด์พาร์ก (ลอนดอน)

ไฮด์พาร์ก เป็นสวนใหญ่ในเซ็นทรัลลอนดอน มีขนาดใหญ่สุดในบรรดาสวนหลวงทั้งสี่ซึ่งเรียงกันเป็นแนวตั้งแต่ทางเข้าพระราชวังเคนซิงตันผ่านสวนเคนซิงตันและไฮด์พาร์กผ่านไฮด์พาร์กคอร์เนอร์ และกรีนพาร์กข้ามประตูใหญ่สู่พระราชวังบักกิงแฮม สวนนี้แบ่งเป็นทะเลสาบเซอร์เพนไทน์และลองวอเทอร์
สมเด็จพระเจ้าเฮนรีที่ 8 ทรงสถาปนาสวนนี้ในปี 1536 เมื่อทรงเอาที่ดินมาจากเวสต์มินสเตอร์แอบบีย์แล้วใช้เป็นที่ล่าสัตว์ เปิดในสาธารณะในปี 1637 แล้วได้รับความนิยมอย่างรวดเร็ว มีการปรับปรุงใหญ่ในต้นคริสต์ทศวรรษที่ 18 ภายใต้พระบรมราชโองการของสมเด็จพระราชินีนาถแคโรไลน์ นิทรรศการใหญ่ปี 1851 จัดในสวนนี้ และเป็นที่ตั้งของวังแก้ว
เสรีภาพในการพูดและเดินขบวนเป็นลักษณะสำคัญของไฮด์พาร์กตั้งแต่คริสต์ศตวรรษที่ 19 มุมผู้ปราศรัยตั้งขึ้นเป็นจุดที่กล่าวปราศรัยและโต้วาทีอย่างเสรีตั้งแต่ปี 1872 ในปลายคริสต์สตวรรษที่ 20 สวนนี้เป็นที่จัดคอนเสิร์ตดนตรีร็อกขนาดใหญ่แบบไม่คิดค่าเข้าชม
การขนส่งทางสายท่อ

การขนส่งทางสายท่อ เป็นการขนส่งของเหลวหรือแก๊สทางไกลผ่านระบบท่อหลายท่อ หรือสายท่อ (pipeline) ซึ่งมักสู่ไปยังพื้นที่ตลาดเพื่อการบริโภค ข้อมูลล่าสุดในปี 2014 พบว่ามีสายท่อรวมกันระยะทางเกือบ 3,500,000 กิโลเมตรใน 120 ประเทศในโลก ในจำนวนนี้ สหรัฐมี 65%
สายท่อมีอยู่เพื่อขนส่งปิโตรเลียมดิบและกลั่นแล้ว เชื้อเพลิง เช่น น้ำมัน แก๊สธรรมชาติ และเชื้อเพลิงชีวภาพ และของเหลวอื่นอย่างน้ำเสีย น้ำ เบียร์ น้ำร้อนและไอน้ำเป็นระยะทางสั้น ๆ สายท่อยังมีประโยชน์สำหรับขนส่งน้ำสำหรับบริโภคหรือการชลประทานทางไกลเมื่อต้องเคลื่อนย้ายผ่านเขา หรือเมื่อขนส่งผ่านคลองหรือช่องแคบไม่ได้ด้วยเหตุต่าง ๆ
สายท่อน้ำมันสร้างขึ้นจากท่อเหล็กกล้าหรือพลาสติกซึ่งมักฝังอยู่ใต้ดิน น้ำมันเคลื่อนที่ผ่านสายท่อโดยสถานีสูบตามสายท่อ แก๊สธรรมชาติ (และเชื้อเพลิงแก๊สที่คล้ายกัน) จะถูกบีบอัดเป็นของเหลว เรียก ของเหลวแก๊สธรรมชาติ (NGL) สายท่อแก๊สธรรมชาติสร้างจากเหล็กกล้าคาร์บอน การขนส่งทางสายท่อเป็นการขนส่งที่ปลอดภัยเมื่อเทียบกับทางถนนหรือทางราง และในสงครามมักเป็นเป้าหมายของการโจมตีทางทหาร
หนิง ปัทมา

ปัทมา นาคสวัสดิ์ (เกิด 15 กรกฎาคม พ.ศ. 2536) หรือชื่อในวงการคือ หนิง ปัทมา เป็นนักร้องลูกทุ่งหญิงชาวไทยอดีตสังกัดแกรมมี่โกลด์ ปัจจุบันสังกัดค่ายศิลปินอิสระ เธอเข้าสู่วงการจากการเป็นผู้เข้าแข่งขันในศึกวันดวลเพลง ทางช่องวัน เมื่อปี พ.ศ. 2558
ชีวิตช่วงต้น.
เธอเกิดเมื่อวันที่ 18 กรกฎาคม พ.ศ. 2536 ที่จังหวัดสุรินทร์ จบการศึกษาระดับปริญญาโทที่มหาวิทยาลัยรังสิต
เข้าสู่วงการบันเทิง.
เธอได้ลงนามสัญญาการเป็นศิลปินสังกัดแกรมมี่โกลด์อย่างเต็มตัวในเดือนกันยายน พ.ศ. 2561
ในเดือนมกราคม พ.ศ. 2563 หนิง ปัทมา ได้เซ็นต่อสัญญากับค่ายแกรมมี่โกลด์ใหม่ ปัจจุบันเป็นศิลปินอิสระ
ผลงานเพลง.
สังกัด แกรมมี่โกลด์ (2561-2563).
ผลงานร่วมศิลปินอื่น.
บทเพลงของดอกหญ้า วัน-เวลา-บ่อาจลบ (2562).
เป็นการนำบทเพลงที่โด่งดังในอดีต กลับมาขับร้องใหม่ ชื่อเสียงให้กับหนิง ปัทมา โดยศิลปินเสียงคุณภาพ กว่า 14 ชีวิต ร่วมด้วย ต่าย อรทัย,มนต์แคน แก่นคูน,ศิริพร อำไพพงษ์,ก้านตอง ทุ่งเงิน,เบียร์ พร้อมพงษ์,ตรี ชัยณรงค์,เสถียร ทำมือ,เล้ง ศรันยกันย์,ดอกอ้อ ทุ่งทอง,เอิร์น สุรัตน์ติกานต์,เวียง นฤมล,เจมส์ จตุรงค์,หนิง ปัทมา และ ส้ม พฤกษา
เพนนี เมานต์แบ็ตเทน

เพนนี เมานต์แบ็ตเทน หรือ เลดีไอวาร์ เมาต์แบ็ตเทน  เกิดเมื่อวันที่ 17 มีนาคม พ.ศ. 2509 เป็นบุตรีของ โคลิน จี. ทอมปฺสัน และ โรสแมรี เวรา เอ็ดวาร์ด หลังจากที่เธอเกิดไม่นาน บิดาและมารดาของเธอได้หย่าร้างกัน โดยมารดาของเธอได้สมรสใหม่กับ ทิม วอร์กเกอร์ 
เธอได้สมรสกับ ลอร์ดไอวาร์ เมานต์แบ็ตเทน เมื่อวันที่ 23 เมษายน พ.ศ. 2537 โดยแขกในงานมีอาทิ เจ้าหญิงมาร์กาเรต เคาน์เตสแห่งสโนว์ดอน เจ้าชายเอ็ดเวิร์ด เอิร์ลแห่งเวสเซกซ์ มีบุตรสาว 3 คน 
หลังจากนั้นทั้ง 2 ได้ตัดสินใจหย่าร้างกันใน พ.ศ. 2553 หลังจากนั้นใน พ.ศ. 2559 ลอร์ดไอวาร์ เมานต์แบ็ตเทน อดีตสามีของเธอได้ออกมาประกาศคบหาและแต่งงานกับเพศเดียวกัน เจมส์ คอย และได้สมรสกันเมื่อวันที่ 22 กันยายน พ.ศ. 2561 โดยภายหลังการหย่านั้น เธอได้เปลี่ยนชื่อมาเป็น เพนนี เมานต์แบ็ตเทน แทนที่ เลดีไอวาร์ เมาต์แบ็ตเทน เธอยังได้รับเกียรติให้เป็นสุภาพสตรีแห่งคฤหาสน์คอยส์ พาร์ค และ คฤหาสน์บริดเวลล์ พาร์ค
ภารกิจของเธอคือทำหน้าที่เป็นผู้อุปถัมภ์องค์กรโรคมะเร็งเม็ดเลือดขาวและดูแลองค์กรที่ส่งเสริมการวิจัยโรคมะเร็งและการค้นหาการรักษาสำหรับโรคมะเร็งเม็ดเลือดขาว โดยเธอดูแลต่อจากอดีตสามีของเธอ พร้อมด้วยเลดีพาเมลา ฮิกส์ ธิดาคนเล็กของ หลุยส์ เมานต์แบ็ตเทน เอิร์ลเมานต์แบ็ตเทนแห่งพม่า และเธอยังดูแลองค์กรการกุศลอื่น ๆ เช่น องค์กรการปั่นจักรยานแห่งสหราชอาณาจักร โดยเป็นรองประธานสมาคม ส่วนประธานสมาคมนั้นคือ เจ้าชายริชาร์ด ดยุกแห่งกลอสเตอร์
อันเดรย์ เซียร์เกเยวิช เซมิโอนอฟ

อันเดรย์ เซียร์เกเยวิช เซมิโอนอฟ (#เปลี่ยนทาง , ; เกิดวันที่ 24 มีนาคม ค.ศ. 1989) เป็นนักฟุตบอลชาวรัสเซียที่เล่นในตำแหน่งเซ็นเตอร์แบ็กให้กับอัคมัตกรอซนี และทีมชาติรัสเซีย
เขาลงเล่นในรัสเซียนพรีเมียร์ลีกนัดแรกให้กับอัมคาร์เปิร์มเมื่อวันที่ 25 พฤศจิกายน ค.ศ. 2012 ในการพบกับอันจีมาคัชคาลา และทำประตูได้ในนัดนั้น (อัมคาร์แพ้ 1–2) ในวันที่ 4 กุมภาพันธ์ ค.ศ. 2014 อัมคาร์ประกาศว่าเขาจะย้ายไปเตเรกกรอซนี หรืออัคมัตกรอซนีในปัจจุบัน
เขาลงเล่นนัดแรกให้กับทีมชาติรัสเซียเมื่อวันที่ 31 พฤษภาคม ค.ศ. 2014 ในนัดกระชับมิตรที่พบกับนอร์เวย์ ต่อมาในวันที่ 2 มิถุนายน ค.ศ. 2014 เขามีชื่อติดทีมชาติชุดลุยศึกฟุตบอลโลก 2014 ในวันที่ 11 พฤษภาคม ค.ศ. 2018 เขามีชื่อติดทีมชาติชุดเบื้องต้นในฟุตบอลโลก 2018 และในวันที่ 3 มิถุนายน ค.ศ. 2018 เขายังคงมีชื่อในทีมชาติชุดสุดท้าย อย่างไรก็ตาม ในฟุตบอลโลกทั้งสองครั้ง เขาไม่ได้ลงเล่นเลย
เดมะซิสโท

เดมะซิสโท (Demosistō) เป็นองค์กรทางการเมืองฝ่ายประชาธิปไตยที่ก่อตั้งเมื่อ 10 เมษายน 2016 ในฐานะพรรคการเมือง อดีตพรรคเดเมอซิสโทนำโดยโจชัว หว่อง และ แอกเนส โจว ทั้งคู่เป็นอดีตผู้นำของสกอลาริสม์ ควบคู่ไปกับนาธาน ลอว อดีตหัวหน้าเลขานุการของสหภาพฮ่องกงเพื่อนักเรียนนักศึกษา (HKFS) สกอลาริสม์ และ HKFS เป็นกลุ่มนักกิจกรรมเยาวชนที่มีบทบาทอย่างมากในการประท้วงระยะเวลา 79 วันที่รู้จักในชื่อ การปฏิวัติร่ม เมื่อปี 2014 
เดมะซิสโทสนับสนุนการลงประชามติเพื่อกำหนดเอกราชของฮ่องกงเพื่อให้ฮ่องกงแยกตัวออกจากประเทศจีนและจัดตั้งในฐานะรัฐเอกราช ภายหลังปี 2047 ที่ซึ่งหลักการหนึ่งประเทศ สองระบบที่มีการลงนามสัญญาไว้ในสนธิสัญญาร่วมจีน-บริเตน และในกฎพื้นฐานฮ่องกงถูกตั้งไว้ให้สิ้นสุดลง พรรคเดมะซิสโทชนะที่นั่งส่วนใหญ่ในการเลือกตั้งคณะนิติบัญญัติฮ่องกง ปี 2016 โดยมีประธานพรรค นาธาน ลอว เป็นผู้สมัครรับเลือกตั้งที่อายุน้อยที่สุดที่ได้รับการเลือกตั้งด้วยวัย 23 ปี ในปี 2017 ลอวถูกตัดสิทธิ์ออกจากการเป็นสมาชิกของสภานิติบัญญัติแห่งฮ่องกงอันเป็นผลจากข้อโต้เถียงกรณีการปฏิญาณตนของสมาชิกสภานิติบัญญัติ และได้ถูกขังในคุกร่วมกับโจชัว หว่อง ด้วยข้อหาบุกเข้าจัตุรัสพลเรือนระหว่างการปฏิวัติร่ม หลังการถูกตัดสิทธิ์หลายครั้งของตัวแทนจากพรรคเดมะซิสโท พรรคได้ผ่านมติเมื่อเดือนมกราคม 2020 ที่จะละทิ้งการสนับสนุน "การกำหนดการปกครองด้วยตนเองโดยวิถีประชาธิปไตย" (democratic self-determination) ต่อมาเมื่อรัฐบาลจีนประกาศใช้กฎหมายความมั่นคงแห่งชาติฮ่องกง ทำให้แกนนำพรรคลาออกจากตำแหน่งและยุบพรรคไปในวันที่ 30 มิถุนายน 2020
โลกที่สี่

โลกที่สี่ เป็นการขยายความแบบจำลองสามโลก หมายความถึง
ทั้งนี้ คำนี้ไม่เป็นที่ยอมรับกันทั่วไป "โลกที่สี่" ยังใช้หมายถึงส่วนอื่นของโลกโดยเทียบกับแบบจำลองสามโลก
อะลัน ดซาโกเอฟ

อะลัน เยลิซบารอวิช ดซาโกเอฟ (; เกิดวันที่ 17 มิถุนายน ค.ศ. 1990) เป็นนักฟุตบอลชาวรัสเซียนที่เล่นในตำแหน่งกองกลางให้กับซีเอสเคเอ มอสโก และทีมชาติรัสเซีย
หลังจากที่เข้าร่วมสโมสรอะกาเดมิยาตอลยัตติใน ค.ศ. 2006 เขาได้เล่นให้กับสโมสรอยู่สองฤดูกาลก่อนที่จะย้ายไปซีเอสเคเอ มอสโก เขาประสบความสำเร็จในฤดูกาลแรกในรัสเซียนพรีเมียร์ลีก และได้รับรางวัลผู้เล่นดาวรุ่งยอดเยี่ยมประจำลีก จนเปิดโอกาสให้เขาถูกเรียกติดทีมชาติ เขาได้รับการยกย่องให้เป็นสตาร์ของนอร์ทออสซีเชีย–อะลาเนีย เขาชนะเลิศรัสเซียนพรีเมียร์ลีก 3 สมัย และรัสเซียนคัพ 4 สมัย
เขาลงเล่นให้กับทีมชาติชุดใหญ่นับตั้งแต่ ค.ศ. 2008 โดยเป็นผู้ทำประตูสูงสุดร่วมในฟุตบอลชิงแชมป์แห่งชาติยุโรป 2012 นอกจากนี้ เขายังได้ลงเล่นในฟุตบอลโลก 2014 และ 2018
สวามี วิเวกานันท์

สวามี วิเวกานันท์ (Swami Vivekananda; ; 12 มกราคม 1863 – 4 กรกฎาคม 1902) ชื่อเมื่อเกิด นเรนทรนาถ ทัตตา (Narendranath Datta) เป็นสงฆ์ฮินดูและผู้นำสาวกของฤๅษีอินเดียเมื่อศตวรรษที่ 19 รามกฤษณะ เขาเป็นบุคคลสำคัญที่ได้แนะนำปรัชญาอินเดีย เวทันต์ และ โยคะ สู่โลกตะวันตก และได้รับการยกย่องในฐานะผู้เชิดชูการรับรู้พหุความเชื่อ (interfaith awareness), นำพาให้ศาสนาฮินดูมาสู่สถานะของการเป็นศาสนาหลักของโลกในช่วงปลายศตวรรษที่ 19 เขาเป็นแรงผลักดันสำคัญในการปฏิรูปศาสนาฮินดูในประเทศอินเดีย และมีส่วนร่วมในแนวคิดชาตินิยมอินเดียในฐานะเครื่องมือเพื่อต่อสู้กับจักรวรรดิอังกฤษในสมัยอาณานิคม วิเวกานันท์ได้ก่อตั้งรามกฤษณะมาถ และมิชชั่นรามกฤษณะ
วันเกิดของเขาได้รับการเฉลิมฉลองเป็นวันเยาวชนแห่งชาติของประเทศอินเดีย
รามกฤษณะ

ศรีปรมหังสารามกฤษณะ (Sri Ramakrishna Paramahansa; ; 18 กุมภาพันธ์ 1836 – 16 สิงหาคม 1886, หรือนามเมื่อเกิด คทาธาร จัตโตปธยายะ (Gadadhar Chattopadhyaya) เป็นฤาษี, สันตะ และผู้นำทางศาสนาในศาสนาฮินดูในเบงกอลศตวรรษที่ 19 ศรีรามกฤษณะมีประสบการณ์ความอิ่มเอิบทางจิตวิญญาณตั้งแต่ยังเยาว์และได้รับอิทธิพลจากขนบทางศาสนามากมาย รวมทั้งความเคารพต่อองค์เทวีพระแม่กาลี, ตันตระ, ภักติ และ อทไวตะเวทันต์ 
เมื่อครั้นเป็นนักบวชที่ทักษิเณศวรกาลีมนเทียร นิสัยธรรมชาติและความปิติทางความเชื่อได้ทำให้ท่านมีความเข้าใจในสิ่งต่าง ๆ อย่างกว้างขวาง, นำพาท่านไปพบกับอาจารย์ทางจิตวิญญาณและผู้นำทางสังคมมากมาย ท่านได้ถ่ายทอดความรู้ต่าง ๆ ให้กับสาวก ที่ซึ่งต่อมาได้ตั้งเป็นคณะรามกฤษณะ ท่านค่อย ๆ ได้รับความเคารพบูชาอย่างมากจากชนชั้นนำของเบงกอลและในกลุ่มคนวงการศาสนา ที่ซึ่งนำไปสู่การก่อตั้งรามกฤษณะมาถ และ มิชชั่นรามกฤษณะ โดยผู้นำสาวกของท่าน สวามี วิเวกานันท์
จีไอโจ (เกมอาร์เคด)

จีไอโจ  เป็นวิดีโอเกมแนวเกมยิงที่ไม่ต้องเดินมุมมองบุคคลที่สามที่ผลิตโดยโคนามิและเปิดตัวใน ค.ศ. 1992 สำหรับอาร์เคดนันทนาการ ซึ่งอิงจากซีรีส์การ์ตูน"" และนำแสดงโดยตัวละครสี่ตัวจากซีรีส์ ได้แก่ ดุ๊ก, สเนกอายส์, สการ์เลตต์ และโรดบล็อก
รูปแบบการเล่น.
เกมนี้เป็นเกมยิงที่ไม่ต้องเดินมุมมองบุคคลที่สาม ซึ่งผู้เล่นแต่ละคนเลือกหนึ่งในสี่ของปฏิบัติการจีไอโจ ได้แก่ ดุ๊ก, สเนกอายส์, สการ์เลตต์ หรือโรดบล็อก สามารถเล่นเกมได้สูงสุดสี่คนพร้อมกัน ตัวละครแต่ละตัวจะยืนหรือวิ่งไปข้างหน้าโดยอัตโนมัติในมุมมอง 3 มิติ และผู้เล่นของพวกเขาสามารถใช้จอยสติ๊กเพื่อเลื่อนไปทางซ้ายหรือขวา เช่นเดียวกับยกหรือลดเป้าเล็ง สิ่งนี้ช่วยสำหรับการเคลื่อนไหวส่วนหลังผ่านหน้าจอส่วนใหญ่ ตัวละครแต่ละตัวมีอาวุธปืนที่มีกระสุนไม่จำกัด เช่นเดียวกับเครื่องยิงขีปนาวุธ ซึ่งมาพร้อมกับขีปนาวุธ 3 ถึง 5 ลูก และสามารถบรรจุได้ถึงเก้าลูก
ผู้เล่นใช้อาวุธเหล่านี้ผ่านปุ่มยิงมาตรฐาน และปุ่มยิงขีปนาวุธที่ช่วยให้สามารถทำลายล้างได้มากขึ้นโดยค่าคำสั่งหนึ่งครั้ง คุณสามารถรับพาวเวอร์อัปได้ซึ่งทำให้ผู้เล่นสามารถยิงได้อย่างรวดเร็วโดยกดปุ่มยิงค้างไว้, เพิ่มขีปนาวุธอีกลูกในการจัดหา หรือฟื้นฟูพลังชีวิตของตัวละคร
เป้าหมายของเกมคือการค้นหาฐานที่มั่นที่ซ่อนอยู่ของคอบรา และหยุดการทัพครั้งล่าสุดของคอบรา คอมมานเดอร์ ที่จะยึดครองโลก ในเกมจะมีภารกิจสามภารกิจ แต่ละภารกิจประกอบด้วยหลายแอเรีย ได้แก่ โรงงานเคมี, สนามบินทหาร, โรงงานอาวุธ, ป่า ฐานถ้ำ และเรือประจัญบาน ส่วนศัตรู ได้แก่ ทหารไวเปอร์ และยานพาหนะ เช่น แฟง II, ฮิส II, เรเซอร์แบ็ก และเฮอร์ริเคน ส่วนบอสประกอบด้วยโทแมกซ์ และเซมอต, เมทัล-เฮด, เดอะบารอเนส, พันตรี บลัดด์ และเดสโตร โดยยุทธการครั้งสุดท้ายจะเกิดขึ้นระหว่างทีมจีไอโจ กับคอบรา คอมมานเดอร์
การตอบรับ.
นิตยสาร"คอมพิวเตอร์แอนด์วิดีโอเกมส์"ให้บทวิจารณ์เชิงบวกแก่เกมอาร์เคดนี้ในฉบับเดือนกรกฎาคม ค.ศ. 1992 โดยให้ 346 คะแนนจาก 400 และนิตยสาร"อิเล็กทรอนิกส์เกมมิงมันธลี"ยังให้ความเห็นเชิงบวกกับเกมอาร์เคดดังกล่าวในฉบับเดือนตุลาคม ค.ศ. 1992
ไมปู (รัฐเมนโดซา)

ไมปู  เป็นเมืองที่ตั้งอยู่ในรัฐเมนโดซา ประเทศอาร์เจนตินา เป็นเมืองหลวงของจังหวัดไมปู ตั้งอยู่ไม่ไกลจากเมืองหลวงของรัฐอย่างเมนโดซา
ไมปูเป็นศูนย์กลางที่สำคัญของภูมิภาคที่ทำการผลิตไวน์ที่กำลังเติบโตเพิ่มขึ้น และมีพิพิธภัณฑ์ไวน์ มีประชากรอาศัยอยู่ 89,433 คน จากการสำรวจสำมะโนประชากรประเทศอาร์เจนตินาปี 2001
เฆเนรัลอัลเบอาร์ (รัฐบัวโนสไอเรส)

เฆเนรัลอัลเบอาร์  เป็นเมืองในอำเภอเฆเนรัลอัลเบอาร์ในรัฐบัวโนสไอเรส
การตั้งถิ่นฐานถูกก่อตั้งขึ้นในปี ค.ศ. 1853 ในชื่อ ฟอร์ตินเอสเปรันซา ต่อมาในชื่อ ปูเอโบลเอสเปรันซา และในวันที่ 19 กรกฎาคม ค.ศ. 1869 เมืองได้รับการเปลี่ยนชื่อตามชื่อของนายพลการ์โลส มาริอา เด อัลเบอาร์ (ค.ศ. 1789–1852) ผู้ซึ่งต่อสู้เพื่อปลดปล่อยอาร์เจนตินาในช่วงสงครามอิสรภาพ เมืองนี้เติบโตเร็วมากกว่าเมืองใด ๆ ในรัฐบัวโนสไอเรส เพราะเรือนจำที่ใหญ่ที่สุดแห่งหนึ่งในรัฐได้ถูกสร้างขึ้นในเฆเนรัลอัลเบอาร์ใน ค.ศ. 2000
เฆเนรัลอัลเบอาร์ตั้งอยู่ห่างจากกรุงบัวโนสไอเรส 200 กิโลเมตร ปัจจุบันเป็นพื้นที่ที่เต็มไปด้วยการทำเกษตรกรรม เป็นที่รู้จักจากกิจกรรมการเกษตรและปศุสัตว์ พื้นที่ในการปกครองของเฆเนรัลอัลเบอาร์มีเขตแดนติดกับตาปัลเกทางตะวันตกเฉียงเหนือ ติดกับโบลิบาร์ทางเหนือ ติดกับเบย์นติซิงโกเดมาโยทางตะวันตก ติดกับซาลาดิโยทางตะวันออก และติดกับลัสโฟลเรสทางะวันตก
นีมอแล็งปิก

นีมอแล็งปิก  หรือที่โดยทั่วไปเรียกว่า นีม  เป็นสโมสรฟุตบอลฝรั่งเศสที่ตั้งอยู่ในเมืองนีม สโมสรก่อตั้งขึ้นเมื่อวันที่ 10 เมษายน ค.ศ. 1937 และปัจจุบันเล่นในลีกเอิงซึ่งเป็นลีกสูงสุดของฟุตบอลฝรั่งเศส ความสำเร็จที่สำคัญที่สุดของสโมสรคือการชนะเลิศลีกเดอใน ค.ศ. 1950 และการชนะเลิศช็องปียอนานาซียอนาลใน ค.ศ. 1997 และ ค.ศ. 2012 สนามเหย้าของสโมสรคือสตาดเดอก็อสเตียร์ ซึ่งตั้งอยู่ในเมืองนีม
เลดีพาเมลา ฮิกส์

เลดีพาเมลา ฮิกส์ (ราชสกุลเดิม: เมานต์แบ็ตเทน)  เกิดเมื่อวันที่ 19 เมษายน ค.ศ. 1929 เป็นธิดาคนเล็กในหลุยส์ เมานต์แบ็ตเทน เอิร์ลเมานต์แบ็ตเทนแห่งพม่า และเอ็ดวินา แอชลีย์ เคาน์เตสเมานต์แบ็ตเทนแห่งพม่า เป็นพระนัดดาในเจ้าชายลูทวิชแห่งบัทเทินแบร์ค เป็นพระภาติยะในสมเด็จพระราชินีลูอีสแห่งสวีเดน พระญาติในเจ้าชายฟิลิป ดยุกแห่งเอดินบะระ พระราชสวามีในสมเด็จพระราชินีนาถเอลิซาเบธที่ 2 แห่งสหราชอาณาจักร เป็นน้องสาวเดียวคนเดียวของแพทริเซีย แคนเชบูลล์ เคาน์เตสที่ 2 เมานต์แบ็ตเทนแห่งพม่า
สมรส.
เลดีพาเมลา เมานต์แบ็ตเทน สมรสกับเดวิด ไนติงเกล ฮิกส์ เมื่อวันที่ 13 มกราคม ค.ศ. 1960 โดยมีเพื่อนเจ้าสาวคือ เจ้าฟ้าหญิงแอนน์และเจ้าหญิงคาริสาแห่งเฮสส์ (พระธิดาในเจ้าหญิงโซฟีแห่งกรีซและเดนมาร์ก) ทั้งคู่มีบุตรดังนี้
หลังจากงานสมรสผ่านไปไม่นาน วันที่ 21 กุมภาพันธ์ ในปีเดียวกันนั้น เอ็ดวินา แอชลีย์ เคาน์เตสเมานต์แบ็ตเทนแห่งพม่า มารดาของเธอก็ถึงแก่กรรมลงด้วยอายุ 59 ปี
การลอบสังหารพัก จ็อง-ฮี

พัก จ็อง-ฮี อดีตประธานาธิบดีคนที่ 3 ของประเทศเกาหลีใต้ ถูกลอบสังหารเมื่อวันที่ 26 ตุลาคม ค.ศ. 1979 ที่บ้านพักประจำตำแหน่งประธานาธิบดี ณ กรุงโซล โดย ผู้บัญชาการหน่วยข่าวกรองกลางแห่งสาธารณรัฐเกาหลี (KCIA) เป็นผู้ลงมือลอบสังหาร เหตุการณ์นี้ถูกเรียกอีกอย่างว่า เหตุการณ์ 10.26 และต่อมานายคิมถูกศาลตัดสินประหารชีวิตโดยการแขวนคอ ในวันที่ 24 พฤษภาคม ค.ศ. 1980 และเกิดการรัฐประหารโดยช็อน ดู-ฮวัน ในปีเดียวกัน
คิม แจ-คยูให้เหตุผลในการลอบสังหารครั้งนี้ว่า พักเป็นอุปสรรคต่อการปกครองด้วยระบอบประชาธิปไตย และให้เหตุผลเพิ่มเติมในการกระทำของเขาว่าเป็นหนึ่งในความรักชาติ
เหตุการณ์ลอบสังหาร.
เย็นวันที่ 26 ตุลาคม ค.ศ. 1979 พักพร้อมคนติดตามและคนสนิทของพักได้ร่วมรับประทานอาหารเย็นที่บ้านพักประธานาธิบดี (บ้านสีฟ้า) หลังจากปฏิบัติภารกิจเสร็จสิ้น ขณะที่ร่วมรับประทานอาหารอยู่นั้น นายคิม แจ-กยู ผู้บัญชาการหน่วยข่าวกรองกลางแห่งสาธารณรัฐเกาหลี เดินกลับมาพร้อมปืนสั้น แล้วได้ยิงชา จี-ชยู คนสนิทของพักเข้าที่ต้นแขน จากนั้นนายคิมได้ยิงพักที่อกด้านซ้ายจนพักได้รับบาดเจ็บ ต่อมาคิมจะยิงนายชาอีกครั้งแต่กระสุนหมด นายคิมจึงเดินออกไป
นายชาหลบเข้าไปในห้องน้ำสักระยะจนกระทั่งเดินออกมา และนายคิมเดินกลับเข้ามาพร้อมปืนลูกโม่สมิตร์แอนด์เวสสัน เอ็ม 38 และได้ยิงนายชาจนเสียชีวิต จากนั้นคิมจึงเดินไปที่พักและดึงหัวพักขึ้นมา และได้ยิงพักเข้าที่ศีรษะจนเสียชีวิตในที่สุด
รายชื่อสโมสรในพรีเมียร์ลีก

รายชื่อต่อไปนี้คือ รายชื่อของสโมสรฟุตบอลที่เคยลงเล่นในพรีเมียร์ลีก ตั้งแต่ก่อตั้งลีกเมื่อปี ค.ศ. 1992 จนถึงฤดูกาลปัจจุบัน
ณ ฤดูกาล 2024–25 มี 51 สโมสรที่เคยลงเล่นในพรีเมียร์ลีก โดยแบ่งเป็นสโมสรจากอังกฤษ 49 สโมสรและสโมสรจากเวลส์ 2 สโมสร (คาร์ดิฟฟ์ซิตีและสวอนซีซิตี) พวกเขาลงเล่นในระบบลีกฟุตบอลอังกฤษด้วยเหตุผลในทางปฏิบัติและทางประวัติศาสตร์
เพรสตันนอร์ทเอนด์ เป็นสโมสรเดียวที่ชนะเลิศในเฟิร์สต์ดิวิชัน อดีตลีกสูงสุดเดิม แต่ไม่เคยลงเล่นในพรีเมียร์ลีก เป็นหนึ่งในสิบสี่สโมสรที่เคยลงเล่นในเฟิร์สต์ดิวิชันเก่า แต่ไม่เคยลงเล่นในพรีเมียร์ลีก ในทางตรงกันข้าม, บาร์นสลีย์, บอร์นมัท, ฮัลล์ซิตี, เรดิง, สวินดันทาวน์และวีแกนแอทเลติก เป็นสโมสรที่ไม่เคยเล่นในเฟิร์สต์ดิวิชันเก่า แต่ได้เลื่อนชั้นเข้ามาเล่นในพรีเมียร์ลีกใน ค.ศ. 1997, 2015, 2008, 2006, 1993 และ 2005 ตามลำดับ
มีสิบสองสโมสรจากยี่สิบสองสโมสรที่เป็นผู้ก่อตั้งของพรีเมียร์ลีก แข่งขันในฤดูกาล 2024–25 โดยมีหกสโมสร (อาร์เซนอล, เชลซี, เอฟเวอร์ตัน, ลิเวอร์พูล, แมนเชสเตอร์ยูไนเต็ดและทอตนัมฮอตสเปอร์) ได้แข่งขันในทุกฤดูกาลของพรีเมียร์ลีก ส่วนหกสโมสรที่เหลือ (แอสตันวิลลา, คริสตัลพาเลซ, อิปสวิชทาวน์, แมนเชสเตอร์ซิตี, นอตทิงแฮมฟอเรสต์และเซาแทมป์ตัน) เป็นสโมสรผู้ก่อตั้งของพรีเมียร์ลีก แต่เคยตกชั้นมาแล้วอย่างน้อยหนึ่งครั้งในอดีต ไบรตันแอนด์โฮฟอัลเบียนและเบรนต์ฟอร์ด เป็นสโมสรที่ไม่ใช่ผู้ก่อตั้งของพรีเมียร์ลีก แต่ยังไม่เคยตกชั้น นับตั้งแต่เลื่อนชั้นขึ้นมาในพรีเมียร์ลีกใน ค.ศ. 2017 และ 2021 ตามลำดับ
ตาราง.
สถิติทั้งหมดในที่นี้รวมเฉพาะแค่ช่วงเวลาในพรีเมียร์ลีกเท่านั้น ยกเว้น 'จบอันดับล่าสุด' (ซึ่งหมายถึงในลีกทุกระดับ) และ 'เลื่อนชั้นล่าสุด' (ซึ่งหมายถึงการเลื่อนชั้นของสโมสรครั้งล่าสุดจากลีกระดับที่สองในฟุตบอลอังกฤษ) สำหรับคอลัมน์ 'ผู้ทำประตูสูงสุด' ชื่อผู้เล่นที่เป็น ตัวหนา หมายถึงยังลงเล่นให้กับสโมสรในพรีเมียร์ลีก ทีมพรีเมียร์ลีกที่แข่งขันใน ฤดูกาล 2024–25 จะระบุเป็น ตัวหนา และสโมสรที่ก่อตั้งพรีเมียร์ลีก จะระบุเป็น "ตัวเอียง" 'อยู่ในลีกติดต่อกันทั้งหมด' หมายถึงจำนวนครั้งที่แข่งขันพรีเมียร์ลีกหลายฤดูกาลติดต่อกันโดยไม่ตกชั้น ถ้าอยู่ในลีกติดต่อกันนานที่สุดถึงฤดูกาลปัจจุบัน จะระบุเป็น ตัวหนา และถ้าจบอันดับสูงสุดคือการแข่งขันในฤดูกาลล่าสุด จะระบุเป็น ตัวหนา
ที่ตั้งของทุกสโมสรที่เคยแข่งขันในพรีเมียร์ลีก.
ในกรณีที่สโมสรเคยลงเล่นในสถานที่อื่นมาก่อน ในแผนที่จะแสดงเฉพาะตำแหน่งปัจจุบันของสโมสรดังกล่าวเท่านั้น (หากพวกเขายังเป็นสมาชิกพรีเมียร์ลีกในปัจจุบัน) หรือสถานที่ที่พวกเขาแข่งขันในพรีเมียร์ลีกฤดูกาลสุดท้าย (หากพวกเขาอยู่ในดิวิชันที่ต่ำกว่า)